ZAPISNIK

6. seje Sveta zavoda OŠ Malečnik, ki je bila 3. 6. 2015 ob 17.30 v učilnici matematike.

PRISOTNI: Tina Fošnarič, Mateja Simonič, Marjana Nekrep, Vladimir Prah, Tomaž Škrlec,

Valerija Bračko, Katja Kozjek Varl, Simona Šket Žiberna.

ODSOTNI: Stanislava Naterer, Andreja Močnik Kožič – opravičeno, Jožef Škof.

VABLJENI: Rudolf Sedič – ravnatelj, Iris Kaukler – predstavnica sindikata, Majda Mak –

računovodkinja.

**K točki 1 – Ugotovitev sklepčnosti in potrditev dnevnega reda**

Predsednica Sveta zavoda je odprla sejo, pozdravila navzoče in ugotovila, da je na seji prisotnih 8 članov in je bila seja sklepčna. Predlagala je potrditev dnevnega reda, ki so ga predstavniki Sveta zavoda prejeli z vabilom.

**Sklep št. 1:**

**Seja Sveta zavoda OŠ Malečnik je bila sklepčna, prisotnih je bilo 8 članov.**

**DNEVNI RED:**

1. Ugotovitev sklepčnosti in potrditev dnevnega reda.
2. Pregled sklepov pretekle seje.
3. Pregled in potrditev zapisnika pretekle seje.
4. Oblike poučevanja v manjših učnih skupinah za šolsko leto 2015/16.
5. Seznanitev s skupno nabavno ceno delovnih zvezkov in drugih učnih gradiv za posamezni razred za šolsko leto 2015/16.
6. Nakup potrebščin za pouk likovne umetnosti.
7. Finančni načrt za leto 2015.
8. Kadrovski razpisi.
9. Razno.

Predsednica Sveta zavoda je vprašala člane, ali imajo kakšno pripombo oz. dopolnitev dnevnega reda.

**Sklep št. 2:**

**Svet zavoda OŠ Malečnik je potrdil predlagani dnevni red 6. seje Sveta zavoda.**

**K točki 2 – Pregled sklepov pretekle seje Sveta zavoda**

Predsednica Sveta zavoda je ugotovila, da so bili vsi sklepi pretekle seje realizirani.

**Sklep št. 3:**

**Svet zavoda OŠ Malečnik potrjuje sklepe prejšnje seje. Vsi sklepi so bili realizirani.**

**K točki 3 – Pregled in potrditev zapisnika pretekle seje**

Predsednica Sveta zavoda je vprašala člane, ali ima kdo kakšno pripombo oz. dopolnitev k zapisniku pretekle seje.

Ker ni bilo pripomb, je bil sprejet

**Sklep št. 4:**

**Svet zavoda OŠ Malečnik je potrdil zapisnik pretekle seje Sveta zavoda.**

**K točki 4 – Oblike poučevanja v manjših učnih skupinah za šolsko leto 2015/16**

Gradivo k tej točki so člani prejeli in so bili seznanjeni s predlogom oblik dela v manjših učnih skupinah v šolskem letu 2015/2016.

Ravnatelj je povedal, da bistvenih sprememb glede na lansko leto ni, razen v zdajšnjem osmem razredu, kjer številčno ne dosegajo normativa, da bi lahko oblikovali dve skupini. V sedmem in osmem razredu poteka ves pouk v različnih skupinah, od četrtega do sedmega razreda pa poteka samo del pouka v različnih skupinah. V četrtem razredu se izvaja delitev na skupine samo v zadnjem ocenjevalnem obdobju.

Predstavnica občine je pripomnila, da so izkušnje pokazale, da je delo v homogenih skupinah problematično, ker učenci pogosto niso motivirani za delo in so tudi vedenjsko problematični. Homogene skupine se tvorijo glede na učni uspeh, torej učni uspeh tukaj učiteljice povezujejo z vedenjsko problematiko. Svoje mnenje je predstavnica občine podala v razmislek.

Ravnatelj je povedal, da je kompetenca učiteljic, da oblikujejo skupine, bodo pa učitelji s tem pomislekom seznanjeni.

**Sklep št. 5:**

**Svet zavoda OŠ Malečnik se je seznanil z oblikami dela v manjših učnih skupinah za šolsko leto 2015/16.**

**K točki 5 – Seznanitev s skupno nabavno ceno delovnih zvezkov in drugih**

**učnih gradiv za posamezni razred za šolsko leto 2015/16.**

Ravnatelj je povedal, da bi do 15. 6. 2015 moral biti izbor učbenikov in končna cena delovnih zvezkov že končan in posredovan v potrditev Svetu staršev.

S strani Ministrstva za šolstvo, znanost in šport še ni bilo okrožnice, katere učbenike in delovne zvezke lahko financiramo.

Učbeniki, ki so bili nazadnje potrjeni po letu 2010, ne smejo biti na novo nabavljeni. Vprašanje se postavlja, kako je z učbenikom, ki ima enak naslov in je letnica tiska 2007, letnica potrditve pa 2010. Glede tega ni točnih navodil.

Prvo triletje bi lahko te učbenike uporabljali, če jih ni, jih lahko šola nabavi, problem pa je, da Ministrstvo za izobraževanje, znanost in šport ne vrača denarja. Učbeniki so vedno vezani na delovne zvezke, ki pa jih kupijo starši, in mora končno ceno nabave delovnih zvezkov Svet staršev potrditi.

Z učitelji smo razmišljali za 2., 3. in 4. razred, da bi stare učbenike, ki so v Katalogu učbenikov označeni z zvezdico (ne skladajo se povsem z učnim načrtom, a jim je rok veljavnosti podaljšan) prenesli iz učbeniškega sklada v učbenike za na klop. To pomeni, da otroci teh učbenikov ne bodo nosili domov, uporabljali jih bodo samo v šoli. Svet staršev bo o končni nabavni ceni delovnih zvezkov odločal na korespondenčni seji med 12. in 14. junijem.

Danes so šole prejele okrožnico s strani Ministrstva za izobraževanje, znanost in šport, iz katere je razbrati, da bo za vsako šolo ministrstvo določilo, katere učbenike bo šola smela nabaviti in za njih bodo v najkrajšem možnem času nakazali sredstva.

Ravnatelj je predlagal, da bi se po opravljeni korespondenčni seji Sveta staršev opravila korespondenčna seja Sveta zavoda, na kateri bi se sprejel sklep, da je Svet zavoda seznanjen z izborom učbenikov in skupno nabavno ceno delovnih zvezkov za šolsko leto 2015/16.

**K točki 6 – Nakup potrebščin za pouk likovne umetnosti**

Predsednica Sveta zavoda je povedala, da so tako kot v predhodnih letih tudi letos učiteljice prvega, drugega triletja in učiteljica likovne umetnosti pripravile predlog skupne nabave potrebščin za pouk likovne umetnosti. Starši bi v začetku meseca septembra prejeli položnico s prispevkom 10 EUR, kar je znatno nižja cena, kot če bi straši sami kupovali likovne pripomočke in ves ostali material, ki ga učenci potrebujejo pri pouku. Na svetu staršev so se s tem predlogom strinjali. Prav tako je predlog, da bi učenci, ki bodo obiskovali neobvezni izbirni predmet umetnost, prispevali 5 EUR za nabavo materiala.

Ravnatelj je povedal, da je Svet staršev sprejel sklep o skupni nabavi potrebščin za pouk likovne umetnosti z željo, da se jih obvesti, ali je vsak učenec porabil v enem letu za 10 EUR likovnega materiala. Računovodkinja bo do prihodnje seje pripravila poročilo.

Glede prispevka 5 EUR za nabavo materiala pri izbirnem predmetu umetnost je Svet staršev predlagal, da se povpraša starše na roditeljskih sestankih.

**Sklep št. 6:**

**Svet zavoda OŠ Malečnik je bil seznanjen z nakupom potrebščin za pouk likovne umetnosti in se je s predlogom strinjal.**

**K točki 7 – Finančni načrt za leto 2015**

Gradivo k tej točki so člani prejeli.

Ravnatelj je pojasnil vsebinski del finančnega načrta, finančni del pa računovodkinja.

Računovodkinja je povedala, da finančni načrt določa Ministrstvo za izobraževanje, znanost in šport s sklepom in MO Maribor kot ustanoviteljica s pogodbenim zneskom, kar predstavlja izhodišča za izdelavo finančnega načrta. Finančni načrt je narejen po finančnem toku, ne po obračunskih kontih.

Finančni načrt za leto 2015 bo priloga k zapisniku.

Po krajši razpravi je bil sprejet

**Sklep št. 7:**

**Člani Sveta zavoda OŠ Malečnik so potrdili predlog kadrovskega in finančnega načrta OŠ Malečnik za leto 2015.**

Prihodki so načrtovani v višini 1.031.178 €, odhodki so uravnoteženi v višini 1.031.178

|  |  |  |
| --- | --- | --- |
|  | **I. SKUPAJ PRIHODKI** | **1.031.178** |
| **1. PRIHODKI ZA IZVAJANJE JAVNE SLUŽBE** | | **1.019.278** |
| del 7400 | Prejeta sredstva iz državnega proračuna za tekočo porabo MIZŠ po sklepu | 770.962 |
| del 7400 | Prejeta sredstva iz državnega proračuna za tekočo porabo MIZŠ izven sklepa | 40.200 |
| del 7401 | Prejeta sredstva iz občinskih proračunov za tekočo porabo MOM | 131.217 |
| del 7403 | Prejeta sredstva iz javnih skladov za tekočo porabo | 4.550 |
| del 7130 | Prihodki od prodaje blaga in storitev iz naslova izvajanja javne službe | 70.209 |
| 730 | Prejete donacije iz domačih virov | 2.140 |
|  |  |  |
|  |  |  |
|  |  |  |
| **2. PRIHODKI OD PRODAJE BLAGA IN STORITEV NA TRGU** | | **11.900** |
| del 7130 | Prihodki od prodaje blaga in storitev na trgu | 4.200 |
| del 7103 | Prihodki od najemnin, zakupnin in drugi prihodki od premoženja | 7.500 |
| del 7141 | Drugi tekoči prihodki, ki ne izhajajo iz izvajanja javne službe | 200 |

**K točki 8 – Kadrovski razpisi**

Ravnatelj je povedal, da mora šola v letu 2015/16 na Ministrstvo za izobraževanje, znanost in šport poslati tri zahtevke, in sicer:

* za razpis delovnega mesta učitelj glasbene umetnosti za polovični delovni čas;
* za razpis delovnega mesta profesor razrednega pouka za oddelek podaljšanega bivanja za polovičen delovni čas;
* za potrditev delovnega mesta spremljevalec gibalno oviranega otroka, za kar pa se ne bo razpisalo delovno mesto, ker imamo na šoli delavce, ki bodo to opravljali.

Ker pa s strani Ministrstva za izobraževanje, znanost in šport še nismo dobili potrdila, je ravnatelj predlagal, da bi se o kadrovskih razpisih odločalo po korespondenčni seji.

**K točki 9 – Razno**

Predstavnik staršev je vprašal, koliko otrok je vpisanih v 1. razred.

Ravnatelj je povedal, da je v prvi razred vpisanih 25 otrok, 3 otroci so zaprosili za odlog všolanja.

Seja je bila zaključena ob 19. uri.

Zapisala Predsednica Sveta zavoda

Marjana Nekrep OŠ Malečnik

Tina Fošnarič